Jürgen Ligi	Teie: 09.01.2026 nr 7-7.1/3555-2	
Rahandusministeerium	
info@rahandusministeerium.ee 	
 	Meie: 05.03.2026 nr 1-12/449 - 4	

	
	
Taotluse lahendamine		

Austatud minister Ligi	

Vastuseks Teie pöördumisele, milles palute kaaluda ühingu Bruderschaft der Schwarzenhäupter aus Reval e.V ettepanekuid ja jõuda kompromissile Mustpeade maja eraomandisse andmise küsimuses selgitan, et Tallinna linn ei ole muutnud oma varasemat seisukohta ning taotleb jätkuvalt Mustpeade maja tagastamata jätmist.
Tallinna Linnavolikogu võttis vastu otsuse ja esitas juba 2006. aastal Vabariigi Valitsusele taotluse jätta kultuuriobjekt tagastamata. Mustpeade maja staatus olulise kultuuriobjektina on ajas kinnistunud. Toimunud aruteludes ja menetlustes ei ole esile kerkinud veenvaid argumente omandisuhte muutmiseks, mistõttu ei pea Tallinna linn vastavasisuliste läbirääkimiste avamist põhjendatuks.
Tallinna Ringkonnakohus märkis juba 19. juuni 2013. aasta otsuses, et enam kui 20 aasta jooksul pärast Eesti taasiseseisvumist ei ole Mustpeade Vennaskonnal Tallinnas olnud märkimisväärset tegevust. Ringkonnakohtu poolt kirjeldatud olukord ei ole ka tänaseks muutunud, mida näitab fakt, et Eestis 2010. aastal loodud Tallinna Mustpeade Vennaskond MTÜ kustutati 2024. aastal seoses majandusaasta aruannete süsteemse esitamata jätmisega registrist.  	

Lugupidamisega	

	
	
(allkirjastatud digitaalselt)	
Tiit Terik	
abilinnapea

Tiit Mäger 6404538 tiit.mager@tallinnlv.ee